  Туспуктэм: Алексей Арзамасцев Майя Бывальцева Ижкарысь 88 номеро школа вылэ омрыскон дыръя сӧсырмем но эмъяськонние шедем нырысетӥзэ дышетскиесез дораз лэзизы. Со сярысь 30-тӥ куарусёнэ Удмуртиысь кивалтэтлэн тӧроезлэн воштӥсез Эльвира Пинчук ивортӥз. Солэн кылъёсызъя, пиналлэн асшӧдонлыкез умой. « Пияш больничнойын, сое эмчиос дораз чакласа возёзы » Эльвира Пинчук, Удмуртиысь кивалтэтлэн тӧроезлэн воштӥсез Тодэ вайытом, Ижысь эмъяськонниосы сизьым пиналъёс кылизы, эшшо 15 адямиез Москвае нуизы. Ижкарысь 88 номеро школаын тодмотэм адями ыбылӥськон ӝутӥз шуыса ивортон полицие 26-тӥ куарусёнэ 10 час котырын вуиз. Йыртэмась 17 адямиез быдтӥз, 23 мурт эмъяськонниосы шедиз. Полицейскойёс йыруж лэсьтӥсьлэсь шӧйзэ шедьтӥзы, берлогес сое тодмазы. Учыръя уголовной ужез Россиысь Следствиосъя комитетлэн валтӥсь аппратэз нуэ, Удмуртилэн шоркараз удысэтлэн кивалтӥсез Александр Бастрыкин вуылӥз. Ижкарысь дышетон юртъёсын кышкыттэмлыкъя куронъёсты кужмоятӥзы. Тегъёс: Ижкар эмъяськонниос  